CELEX: 32016R1054
Language: da
Date: 2016-06-29 00:00:00
Title: Kommissionens gennemførelsesforordning (EU) 2016/1054 af 29. juni 2016 om ændring af Rådets gennemførelsesforordning (EU) nr. 1238/2013 om indførelse af en endelig antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina og Rådets gennemførelsesforordning (EU) nr. 1239/2013 om indførelse af en endelig udligningstold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina

30.6.2016   
            
            
               DA
            
            
               Den Europæiske Unions Tidende
            
            
               L 173/44
            
         KOMMISSIONENS GENNEMFØRELSESFORORDNING (EU) 2016/1054
   af 29. juni 2016
   om ændring af Rådets gennemførelsesforordning (EU) nr. 1238/2013 om indførelse af en endelig antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina og Rådets gennemførelsesforordning (EU) nr. 1239/2013 om indførelse af en endelig udligningstold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 9, stk. 4, og artikel 14, stk. 1,
   under henvisning til Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (2), særlig artikel 15, stk. 1, og artikel 24, stk. 1, og
   ud fra følgende betragtninger:
   
               (1)
            
            
               Ved Rådets gennemførelsesforordning (EU) nr. 1238/2013 (3) indførte Rådet en endelig antidumpingtold på importen til Unionen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina (»Kina«).
            
         
               (2)
            
            
               Ved Rådets gennemførelsesforordning (EU) nr. 1239/2013 (4) indførte Rådet også en endelig udligningstold på importen til Unionen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Kina.
            
         
               (3)
            
            
               Shanghai Chaori International Trading Co. Ltd (»den pågældende virksomhed«), Taric-tillægskode B872, en virksomhed, der er pålagt en individuel antidumpingtold på 41,3 % og en individuel udligningstold på 6,4 %, har meddelt Kommissionen, at virksomheden har ændret navn til GCL System Integration Technology Co., Ltd.
            
         
               (4)
            
            
               I 2014 blev den pågældende virksomhed erklæret konkurs. I februar 2015 blev den pågældende virksomhed erhvervet af Jiangsu GCL Energy Co., Ltd., som er en del af en koncern med Taric-tillægskode B850.
            
         
               (5)
            
            
               Den pågældende virksomhed har gjort gældende, at navneændringen ikke vil påvirke virksomhedens ret til fortsat at drage fordel af den individuelle antidumpingtold og den individuelle udligningstold, virksomheden er blevet pålagt
            
         
               (6)
            
            
               Som følge af erhvervelsen, ændrede den pågældende virksomhed ikke blot navn til GCL System Integration Technology Co., Ltd, men blev også en del af koncernen med Taric-tillægskode B850 (5).
            
         
               (7)
            
            
               Både virksomheden og den gruppe af virksomheder, der er nævnt i betragtning 4, er pålagt en individuel antidumpingtold på 41,3 % og en individuel udligningstold på 6,4 %. Kommissionen konkluderede derfor, at ændringen af virksomhedens navn på ingen måde påvirker konklusionerne i gennemførelsesforordning (EU) nr. 1238/2013 og (EU) nr. 1239/2013.
            
         
               (8)
            
            
               Kommissionen fremlagde de vigtigste kendsgerninger og betragtninger for alle interesserede parter, på grundlag af hvilke den agtede at ændre gennemførelsesforordning (EU) nr. 1238/2013 og (EU) nr. 1239/2013. Disse parter fik en frist til at fremsætte bemærkninger til fremlæggelsen af oplysninger. Ingen part fremsatte bemærkninger.
            
         
               (9)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EF) nr. 1225/2009 —
            
         VEDTAGET DENNE FORORDNING:
   Artikel 1
   Bilag I til gennemførelsesforordning (EU) nr. 1238/2013 og bilag I til gennemførelsesforordning (EU) nr. 1239/2013 ændres i overensstemmelse med bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juni 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT L 188 af 18.7.2009, s. 93.
   
      (3)  EUT L 325 af 5.12.2013, s. 1.
   
      (4)  EUT L 325 af 5.12.2013, s. 66.
   
      (5)  Det drejer sig om Konca Solar Cell Co. Ltd, Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Ltd.
   
      BILAG
      Bilag I til gennemførelsesforordning (EU) nr. 1238/2013 og bilag I til gennemførelsesforordning (EU) nr. 1239/2013 ændres således:
      
                  1)
               
               
                  Oplysningerne om Taric-tillægskode B850 affattes således:
                  
                              »GCL SOLAR POWER (SUZHOU) LIMITED
                              GCL-Poly Solar Power System Integration (Taicang) Co. Ltd
                              GCL Solar System (Suzhou) Limited
                              GCL-Poly (Suzhou) Energy Limited
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              Konca Solar Cell Co., Ltd
                              Suzhou GCL Photovoltaic Technology Co. Ltd
                              GCL System Integration Technology Co., Ltd.
                           
                           
                              B850 «
                           
                        
            
                  2)
               
               
                  Oplysningerne om Taric-tillægskode B872 affattes således:
                  
                              »Shanghai Chaori Solar Energy Science & Technology Co. Ltd
                           
                           
                              B872 «